रायसेन. सरकारी स्कूलों का माहौल वास्तव में नए शिक्षा सत्र से बदला-बदला सा नजर आने वाला था। लेकिन अब भी कई खामियां नजर आ रही हैं।दरअसल राज्य शासन ने नए शिक्षा सत्र की शुरूआत में कई बदलाव की घोषणाएं की थीं।परन्तु जो फिलहाल दिखाई नहीं दे रही हैं।अब तक अपनी मनमर्जी से स्कूल पहुंचने वाले शिक्षक-शिक्षिकाओं के अलावा अधिकारी कर्मचारी भी समय पर कार्यालय व स्कूल पहुंचने की जद्दोजहद करते दिखे जो बाद में ठंडे पड़ गए। हालांकि सरकारी स्कूलों में शिक्षा और पढ़ाई की गुणवत्ता सुधारने और सरकारी स्कूलों में छात्र संख्या बढ़ाने की गरज से और शिक्षकों व कर्मचारियों में कसावट लाने के उद्देश्य से शिक्षा विभाग ने इस बार कई सुधार करने की कोशिश की है।इनमें ई-अटेंडेंस,शिक्षकों का डे्रस कोड,स्कूली छात्रों को सिली हुई यूनीफॉर्म देने ,स्कूलों में बुक बैंक की शुरूआत करने जैसी कवायदें शामिल हैं। मालूम हो कि पिछले 2 अप्रैल 2018 से ई-अटेंडेंस की व्यवस्था लागू कर दी गई है।लेकिन बताया यह जा रहा है कि जिले के अभी तक 45 फीसदी शिक्षक-शिक्षिकाओं ने एम-शिक्षा मित्र एप डाउनलोड कराया है। बाकी 55 प्रतिशत काम रह गया है।